Kælderen er et af de steder i en bolig, hvor der er stor mulighed for fugt og dermed et usundt indeklima. Derfor er det ekstremt vigtigt at isolere kælderen rigtigt, hvis den skal gøres beboelig.
Nogle vælger at isolere kælderen indvendig, da det er langt den billigeste løsning. Det medfører dog samtidig en stor risiko for fugt og skimmelsvamp i kælderen.
Den mest effektive måde at isolere en kælder, hvis den skal gøres egnet til beboelse på linje med huset øvrige rum, er at isolere kældervæggene udvendig. Det kræver dog, at der skal graves en rende rundt om huset, så isoleringen kan sættes på ude fra. Herefter skal der som oftest også lægges et omfangsdræn, så vand og fugt ledes væk fra huset.
Det koster som udgangspunkt mellem 5.000-10.000 kroner per kvadratmeter at isolere en kælder udefra samt få lagt et omgangsdræn. Yderisolering af kælderen i et hus på 150 m2 kan altså nemt løbe op i 500.000 kroner.
Det er vigtigt, at arbejdet bliver udført af en autoriseret kloakmester, da der blandt andet skal tages højde for husets fundament, når der graves ud.